text: Mand i livsfare efter natligt skuddrama
  20 april 2018 kl. 05.17
  En mand blev natten til fredag fundet svært kvæstet af skud  i Tinglev.
  
  Det var anmeldelser om, at en person var blevet skudt, der førte til, at patruljer blev sendt til stedet klokken lidt over to i nat. Her fandt de manden alene på stedet.
  Det natlige drama er sket på Stationsvej i Tinglev.
  KLIK og se mere på localeyes.dk
  Manden blev fløjet til behandling på Odense Universitetshospital. Han er fortsat i livsfare. Det oplyser Syd- og Sønderjyllands Politi fredag morgen.
  Politiet har endnu ikke fået skudofret endeligt identificeret.
  
  